Líf Lucy einkennist af einmanaleika , allt þar til hún bjargar lífi Peters , sem fer á sjúkrahús og liggur þar í dauðadái . Núna er hún orðin skyndilega ein af fjölskyldu hans , þar sem fjölskyldumeðlimir telja að hún sé kærasta hans , og hún leyfir misskilningnum að viðgangast . Fjölskyldu Peters finnst hún frábær , og Jack , bróðir Peters , laðast sérstaklega ... Lesa meira Líf Lucy einkennist af einmanaleika , allt þar til hún bjargar lífi Peters , sem fer á sjúkrahús og liggur þar í dauðadái . Núna er hún orðin skyndilega ein af fjölskyldu hans , þar sem fjölskyldumeðlimir telja að hún sé kærasta hans , og hún leyfir misskilningnum að viðgangast . Fjölskyldu Peters finnst hún frábær , og Jack , bróðir Peters , laðast sérstaklega mikið að henni . ... minna Hér er á ferðinni alveg týpísk Söndru Bullock mynd . Sandra leikur einmanna konu sem býr ein með kettinum sínum og vinnur við það að selja lestarmiða . Líf hennar er frekar einmannalegt þangað til að maðurinn sem hún er skotin í á laun , lendir í hremmingum og þarf að fara á sjúkrahús . Hún þekkir þennan mann ekki baun og hann hefur varla tekið eftir henni þar sem hún situr og þiggur af honum aur fyrir lestarmiða á hverjum morgni . Allavega hún fylgir honum á sjúkrahúsið þar sem allt fer í vitleysu og það endar þannig að fjölskyldan heldur að Sandra sé tilvonandi eiginkona hans . Þannig byrjar söguatburðarrásin fyrir alvöru . Þessi mynd er frábær skemmtun fyrir kvennverurnar sérstaklega , ég hugsa að fordómalausir karlmenn hafi líka gaman af þessu . Algjör saumaklúbbamynd !! Hvað getur maður sagt ? Þetta er mynd sem enginn karlmaður sér ótilneiddur ! Eins dæmigerð rómantísk mynd og hugsast getur orðið , m.ö.o. hundleiðinleg . Ég skil ekki flesta þá sem gera svona myndir , hvers vegna þurfa þær nánast alltaf að vera drepleiðinlegar fyrir hinn dæmigerða karlmann ? Notting Hill var undantekning á þessu og mjög lofsvert innlegg í þessar gerðir kvikmynda . En eins og áður sagði er svo sannarlega annað uppá teningnum hér , fólk getur allt eins horft á Pretty Woman í svona tuttugasta skiptið ! Rómantísk mynd . Ef þú hrífst af rómantískum myndum er þetta eitthvað fyrir þig ! Minnir á " Þyrnirós " , hugsunin er að allir geti kynnst ástinni ! Þessi er vel þess virði að horfa á oftar en einu sinni , allaveganna hef ég séð hana nokkrum sinnum og hef enn ekki fengið leið á henni ! Sandra Bullock fer hér með góðan leik sem Lucy , einmanna kona í Chicago sem á enga fjölskyldu og lifir í þeirri von að einn daginn hún kynnist draumaprinsinum sínum . Lucy vinnur á bás á lestarstöð og einn daginn sér hún Peter , manninn sem hana hefur alltaf dreymt um . Hún þráir það eitt að tala við hann og verður henni að ósk sinni þegar ráðist er á hann og honum hrint á brautarteinanna . Lucy bjargar honum og liggur hann í dái á sjúkrahúsi . Á meðan kynnist hún fjölskyldu Peters og telja þau hana vera unnustu hans . Hún býður með það að segja þeim sannleikann en verður svo ástfanginn af bróður Peters , Jack . Rómantísk gamanmynd og ágætis skemmtun upp á þrjár stjörnur .